Bratislava 6. marca 2019 (HSP/Foto:Screenshot TA3)
V diskusnej relácii televízie TA3 Téma dňa v rámci duelov kandidátov na prezidenta SR si vymenili svoje názory Martin Daňo a Marian Kotleba. Daňo naznačil, že by sa Kotleba mohol vzdať kandidatúry v jeho prospech
"Bez neho strana nebude fungovať, keby sa stal prezident, mal by radšej podporiť mňa. Pozrite sa, ako mu raketovo rastú preferencie a ja by som nemal problém mu dať poverovacie dekréty, lebo druhí by mu ich nedali," povedal Martin Daňo.
"Ja s ním nemám problém, ruku si podať aj v parlamente, keď sa stretneme. Nie som a nebudem ako tento súčastník, ktorý ho dokonca neprijal v paláci. V živote by som si nedovolil neprijať niekoho, komu dajú občania dôveru vo voľbách," dodal Daňo.
Moderátor sa opýtal, či Daňo na konci kampane oficiálne vyzve Mariana Kotlebu, aby sa vzdal v jeho prospech. "Viete, ja nemôžem nikoho vyzývať…"
Predseda ĽSNS na poznámku Martina Daňa reagoval s úsmevom.
Kotleba v diskusii odpovedal aj na otázku, v čom sa odlišuje od Štefana Harabina, s ktorým majú podľa moderátora TA3 rovnakú voličskú základňu. "Ja som nesedel vo vláda s Mečiarom, Slotom ani s Ficom. Nehlasoval som za Lisabonskú zmluvu, ani za prijatie eura, čo bolo okradnutie celého Slovenska. To je najväčší rozdiel."
Líder ĽSNS k téme vymenovania vlády a premiéra povedal, že si ctí demokraciu a poverili by zostavením vlády stranu, ktorá by dokázala garantovať väčšinu v Národnej rade, pričom by konkrétne neodmietol ani jednu politickú stranu.